આતંકવાદીઓ સાથે મંત્રણાનો અર્થ એ થાય છે કે સરકાર હિંસાને પરવાનગી આપી રહી છે અને આતંકવાદીઓને તેમનાં જઘન્ય કૃત્યો માટે મૃત્યુદંડ આપવાના સ્થાને તેમને પુરસ્કૃત કરી રહી છે. દુર્ભાગ્યે મંત્રણાઓ ન કેવળ આતંકવાદીઓ અને તેમની ખંડણીખોર પદ્ધતિઓને માન્યતા આપી રહી છે, પરંતુ ચોક્કસ સમસ્યાનો શાંતિપૂર્ણ ઉકેલ અથવા રાજકીય બદલાવ ઇચ્છનારાઓના પ્રયાસોને પણ અવગણી રહી છે. આ પ્રકારની મંત્રણાઓમાં એક દેશની રાજકીય વ્યવસ્થા અસ્થિર કરવાની ક્ષમતા છે. આ ઉપરાંત આંતરરાષ્ટ્રીય સમિતિઓ તથા આતંકવાદ સામેની લડાઈમાં સહકાર આપતા દેશોની આકરી મહેનત પર પણ પાણી ફેરવી રહી છે.